Direktiva Komisije 98/90/ES

z dne 30. novembra 1998

o prilagoditvi tehničnemu napredku Direktive Sveta 70/387/EGS o vratih motornih in priklopnih vozil

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 70/156/EGS z dne 6. februarja 1970 o približevanju zakonodaje držav članic glede homologacije motornih in priklopnih vozil [1], kot je nazadnje spremenjena z Direktivo Komisije 98/14/ES [2], zlasti člena 13(2),

ob upoštevanju Direktive Sveta 70/387/EGS z dne 27. julija 1970 o približevanju zakonodaje držav članic o vratih motornih in priklopnih vozil [3], kot je spremenjena z Aktom o pristopu Danske, Irske in Združenega kraljestva, zlasti člena 3,

ker je Direktiva 70/387/EGS ena izmed posamičnih direktiv za postopek ES-homologacije, ki je bil uveden z Direktivo 70/156/EGS; ker se torej določila, opredeljena v Direktivi 70/156/EGS, ki se nanašajo na sisteme, sestavne dele in samostojne tehnične enote vozil, uporabljajo za to direktivo;

ker je mogoče še dodatno prilagoditi Direktivo 70/387/EGS tehničnemu napredku z izboljšanjem varnosti oseb, ki vstopajo v voznikovo kabino nekaterih težkih tovornih vozil in izstopajo iz nje;

ker je zlasti v členu 3(4) in 4(3) direktive 70/156/EGS predpisano, da ima vsaka posamična direktiva priložen opisni list, ki vsebuje ustrezne podatke iz Priloge I k omenjeni direktivi, kot tudi certifikat o homologaciji na podlagi Priloge VI k omenjeni direktivi, da bi bila homologacija lahko računalniško podprta;

ker je zaradi praktične uporabe direktive 70/387/EGS treba zagotoviti, da imajo vse države članice enotne predpise;

ker so ukrepi, predvideni v tej direktivi, v skladu z mnenjem Odbora za prilagajanje tehničnemu napredku, ki je bil ustanovljen z Direktivo 70/156/EGS,

SPREJELA NASLEDNJO DIREKTIVO:

Člen 1

Direktiva 70/387/EGS se spremeni, kot sledi:

1. V členu 1 se besede "kmetijski traktorji" nadomestijo z besedilom "kmetijski in gozdarski traktorji" in besede "stroji in komunalna vozila" nadomestijo z besedilom "vsi premični stroji".

2. Priloge se spremenijo v skladu s prilogo k tej direktivi.

Člen 2

1. Od 1. januarja 1999 države članice ne smejo iz razlogov, ki se nanašajo na vrata vozil:

- zavrniti podelitve ES-homologacije ali nacionalne homologacije za določen tip vozila, ali

- prepovedati prodaje, registracije, začetka uporabe vozil,

če ta vozila ustrezajo zahtevam Direktive 70/387/EGS, kakor je bila spremenjena s to direktivo.

2. Od 1. oktobra 2000 države članice:

- ne podeljujejo ES-homologacije

in

- lahko zavrnejo podelitev nacionalne homologacije

za nov tip vozila iz razlogov, ki se nanašajo na vrata vozila, če niso izpolnjene zahteve Direktive 70/387/EGS, kakor je bila spremenjena s to direktivo.

Člen 3

1. Države članice sprejmejo zakone in druge predpise, ki so potrebni zaradi uskladitve s to direktivo, najpozneje do 31. decembra 1998. O tem takoj obvestijo Komisijo.

Ko države članice sprejmejo te določbe, se morajo pri tem sklicevati na to direktivo, ali pa mora biti takšno sklicevanje navedeno ob njihovi uradni objavi. Postopek za takšno sklicevanje določijo države članice.

2. Države članice posredujejo Komisiji besedila temeljnih predpisov nacionalne zakonodaje, ki jih sprejmejo na področju, ki ga ureja ta direktiva.

Člen 4

Ta direktiva začne veljati sedmi dan po objavi v Uradnem listu Evropskih skupnosti.

Člen 5

Ta direktiva je naslovljena na države članice.

V Bruslju, dne 30. novembra 1998

Za Komisijo

Martin Bangemann

Član Komisije

[1] UL L 42, 23.2.1970, str. 1.

[2] UL L 91, 25.3.1998, str. 1.

[3] UL L 176, 10.8.1970, str. 5.

--------------------------------------------------

PRILOGA

1. Naslednji seznam prilog se vstavi pred prilogami k Direktivi 70/387/EGS:

SEZNAM PRILOG

1. | PRILOGA I: | Področje uporabe, definicije, splošne zahteve, vloga za es-homologacijo, podelitev es-homologacije, spremembe tipa in spremembe in dopolnila homologacij, skladnost proizvodnje |

Dodatek 1: | Opisni list |

Dodatek 2: | Homologacijski certifikat |

2. | PRILOGA II: | Zahteve glede izdelave in vgradnje ter preskusi trdnosti |

3. | PRILOGA III: | Zahteve glede dostopa do vrat vozniške kabine |

"."

2. Priloga I se nadomesti z naslednjim besedilom:

PRILOGA I

PODROČJE UPORABE, DEFINICIJE, SPLOŠNE ZAHTEVE, VLOGA ZA ESHOMOLOGACIJO, PODELITEV ES-HOMOLOGACIJE, SPREMEMBE TIPA IN SPREMEMBE IN DOPOLNILA HOMOLOGACIJ, SKLADNOST PROIZVODNJE SPREMEMBE IN DOPOLNILA HOMOLOGACIJ, SKLADNOST PROIZVODNJE

1. PODROČJE UPORABE

1.1 Ta direktiva se nanaša na vrata motornih vozil kategorije M1in N [1]

2. DEFINICIJE

V tej direktivi:

2.1 izraz "homologacija vozila" pomeni homologacijo tipa vozila glede na njegova vrata in na značilnosti, ki veljajo za ta vrata;

2.2 izraz "tip vozila" pomeni vozila, ki se bistveno ne razlikujejo glede na naslednje glavne značilnosti:

- značilnosti konstrukcije in trdnosti ključavnic in tečajev za vozila, omenjena v Prilogi II,

- konstrukcijske in montažne zahteve za dostopne ploščadi in stopnice za vozila, ki niso zajeta v Prilogi III,

- položaj in geometrijske značilnosti dostopnih stopnic in ročajev za vozila, omenjena v Prilogi III,

če imajo te značilnosti pomen za zahteve te direktive.

3. SPLOŠNE ZAHTEVE

3.1 Konstrukcija

3.1.1 Konstrukcijske značilnosti vozila morajo omogočati popolnoma varen vstop v vozilo in izstop iz njega.

3.1.2 Za vozila kategorije N2, katerih največja masa presega 7,5 ton, ter vozila kategorije N3se šteje, da zadovoljujejo zgoraj omenjene zahteve, če ustrezajo predpisom Priloge III.

3.2 Vrata, vstopi, izstopi

3.2.1 Vrata, vstopi in izstopi morajo biti taki, da jih je mogoče uporabljati brez težav in brez nevarnosti.

3.3 Vrata in ključavnice

3.3.1 Vrata in ključavnice morajo biti konstruirane na tak način, da se je mogoče izogniti motečemu hrupu ob zapiranju.

3.3.2 Ključavnice na vratih morajo biti izdelane tako, da se vrata ne morejo naključno odpreti.

3.4 Ključavnice in tečaji (zahteve glede konstrukcije in vgradnje)

3.4.1 Tečaji vrat, ki so vgrajena s tečaji (z izjemo sklopnih vrat) in so pritrjeni na bok vozila, morajo biti pritrjeni na prednji rob vrat v smeri vožnje. V primeru dvojnih vrat te zahteve veljajo za tisto vratno krilo, ki se prvo odpre; dana mora biti možnost, da se drugo vratno krilo zapahne.

3.4.2 Ključavnice in tečaji stranskih vrat vozil kategorije M1 morajo ustrezati zahtevam, določenim v Prilogi II k tej direktivi.

3.5 Nastopne plošče in stopnice (konstrukcijske in montažne zahteve)

3.5.1 Pesto, platišča ter drugi deli kolesa ne štejejo za nastopne plošče ali stopnice za namene te direktive, razen če iz razlogov, povezanih s konstrukcijo ali uporabo, ni mogoče nastopnih plošč ali stopnic pritrditi drugje na vozilu.

3.5.2 Vozila kategorije M1, N1 in N2, katerih največja masa ne presega 7,5 ton in pri katerih je vstop v potniško kabino več kot 600 mm nad tlemi, morajo imeti eno ali več nastopnih plošč ali stopnic.

3.5.2.1 Vendar je pri terenskih vozilih, kot je opredeljeno v Prilogi IIA k Direktivi 70/156/EGS, to razdaljo od tal mogoče povečati na 700 mm.

3.5.2.2 Nastopne plošče ali stopnice morajo biti konstruirane tako, da preprečujejo nevarnost zdrsa.

4. VLOGA ZA ES-HOMOLOGACIJO

4.1 Vlogo za ES-homologacijo za določen tip vozila glede na vrata vloži proizvajalec vozila.

4.2 Vzorec opisnega lista je podan v Dodatku 1.

4.3 Tehnični službi, ki je odgovorna za homologacijsko preskušanje, je treba predložiti vozilo, ki je značilno za tip, ki naj bi bil homologiran.

5. PODELITEV ES-HOMOLOGACIJE

5.1 Če so ustrezne zahteve izpolnjene, se podeli ES-homologacija v skladu s členom 4(3) Direktive 70/156/EGS.

5.2 Vzorec certifikata o ES-homologaciji je podan v Dodatku 2.

5.3 Vsakemu homologiranemu tipu vozila se dodeli homologacijska številka v skladu s Prilogo VII k Direktivi 70/156/EGS. V isti državi članici drug tip vozila ne sme dobiti iste številke.

6. SPREMEMBE TIPA IN SPREMEMBE IN DOPOLNILA HOMOLOGACIJ

6.1 V primeru spremembe tipa vozila, homologiranega v skladu s to direktivo, veljajo določbe člena 5 Direktive 70/156/EGS.

7. SKLADNOST PROIZVODNJE

7.1 Treba je sprejeti ukrepe za zagotavljanje skladnosti proizvodnje v skladu z določbami člena 10 Direktive 70/156/EGS.

Dodatek 1

+++++ TIFF +++++

+++++ TIFF +++++

Dodatek 2

+++++ TIFF +++++

+++++ TIFF +++++

3. Priloga II se spremeni in dopolni kot sledi:

(a) v naslovu se besede "ZASEBNI AVTOMOBILI" nadomestijo z besedami "VOZILA KATEGORIJE M1";

(b) v točki 1.1 se beseda "Direktiva" nadomesti z besedo "Priloga".

4. Doda se naslednja Priloga III:

[1] Kot je določeno v Prilogi IIA k Direktivi 70/156/EGS.

--------------------------------------------------